হাভিয়ের মাশ্চেরানো
২০০৮ সালে ১৮.৬ মিলিয়ন পাউন্ড স্থানান্তর ফি এর বিনিময়ে দাপ্তরিকভাবে লিভারপুলে যোগ দেন মাশ্চেরানো। ২০০৮ গ্রীষ্মকালীন অলিম্পিকে আর্জেন্টিনার হয়ে দ্বিতীয়বারের মত স্বর্ণপদক জেতেন তিনি। ২০১০ সালে তিনি স্পেনীয় ক্লাব বার্সেলোনায় যোগ দেন ২ কোটি ৪ লক্ষ ইউরোর বিনিময়ে। বার্সেলোনাতে তিনি তার ক্যারিয়ারের সবচেয়ে বেশি সময় অতিবাহিত করেন। প্রায় ৮ বছর বার্সেলোনায় কাটানোর পর, ২০১৮ সালের জানুয়ারিতে তিনি চীনা ক্লাব হেবেই চীন ফরচুনে যোগ দেন।
মার্ক বার্ত্রা
২০১১ সালের ২১ মে, বার্সেলোনার হয়ে বার্ত্রা তার প্রথম গোল করেন। মালাগার বিপক্ষে ঐ খেলায় বার্সেলোনা ৩–১ ব্যবধানে জয় লাভ করে। ২০১২–১৩ মৌসুমে সিনিয়র দলে জায়গা পাকা করলেও হ্যাভিয়ের মাশ্চেরানো, অ্যালেক্স সং এবং আদ্রিয়ানো করেইয়ার মত ডিফেন্ডারদের কারণে প্রথম একাদশে জায়গা করে নেয়া বার্ত্রার জন্য কঠিন ছিল। এছাড়া ম্যানেজার টিটো ভিলানোভা বার্ত্রার পরিবর্তে তাদের উপরই অধিক ভরসা করতেন। ঐ মৌসুমে বার্ত্রা সব ধরণের প্রতিযোগিতায় ১৬টি খেলায় মাঠে নামেন, সব মিলিয়ে মোট ৯০২ মিনিট তিনি মাঠে ছিলেন।